ประกาศคณะกรรมการกํากับตลาดทุนที่ ทน. 42 /2555เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมคาร์บอน\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 100 มาตรา 109 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กันยายน พ.ศ. 2555 เป็นต้นไปข้อ ๒ ในประกาศนี้ "กองทุนรวม" หมายความว่า กองทุนรวมคาร์บอน "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"ผู้ลงทุนที่มิใช่รายย่อย" หมายความว่า ผู้ลงทุนสถาบันและผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ "คาร์บอนเครดิต" หมายความว่า หน่วยที่แสดงถึงปริมาณก๊าซเรือนกระจกที่ถูกลด ดูดซับ หรือกักเก็บโดยโครงการหรือกิจกรรม ที่ได้รับการรับรองจากหน่วยงานที่ออกมาตรฐานที่มีความน่าเชื่อถือและเป็นที่ยอมรับ"โครงการลดการปล่อยก๊าซเรือนกระจก" หมายความว่า โครงการหรือกิจกรรมที่ทําให้ผู้ดําเนินโครงการหรือกิจกรรมนั้นได้รับคาร์บอนเครดิต และให้หมายความรวมถึงโครงการหรือกิจกรรมที่ผู้ประสงค์จะดําเนินโครงการหรือกิจกรรมดังกล่าวอยู่ระหว่างแสดงความจํานงที่จะพัฒนาโครงการหรือกิจกรรมนั้นต่อหน่วยงานที่เกี่ยวข้องด้วย"ข้อผูกพัน" หมายความว่า ข้อผูกพันระหว่างผู้ถือหน่วยลงทุนกับบริษัทจัดการกองทุนรวม"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"สัญญาซื้อขายคาร์บอนเครดิต" หมายความว่า สัญญาที่คู่สัญญาฝ่ายหนึ่งส่งมอบคาร์บอนเครดิตให้คู่สัญญาอีกฝ่ายหนึ่งซึ่งเป็นผู้ชําระราคา ณ เวลาใดเวลาหนึ่งในอนาคต เป็นจํานวนและราคาตามที่กําหนดไว้ในสัญญา"กองทุนรวมปิด" หมายความว่า กองทุนรวมประเภทไม่รับซื้อคืนหน่วยลงทุน"กองทุนรวมเปิด" หมายความว่า กองทุนรวมประเภทรับซื้อคืนหน่วยลงทุน"เงินทุนจดทะเบียน" หมายความว่า เงินทุนที่บริษัทจัดการกองทุนรวมได้รับจากการจําหน่ายหน่วยลงทุนและนํามาจดทะเบียนไว้กับสํานักงาน"เงินทุนโครงการ" หมายความว่า วงเงินที่บริษัทจัดการกองทุนรวมยื่นขอจดทะเบียนไว้กับสํานักงานเพื่อการเสนอขายหน่วยลงทุนของกองทุนรวม"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการลงทุนข้อ ๓ ประกาศนี้ให้ใช้บังคับกับการจัดตั้งและจัดการกองทุนรวมคาร์บอนในเรื่องดังต่อไปนี้ (1) การขออนุมัติและการอนุมัติให้จัดตั้งกองทุนรวมตามหลักเกณฑ์ที่กําหนดในภาค 1 (2) หลักเกณฑ์การบริหารและจัดการกองทุนรวมที่กําหนดในภาค 2 (3) อํานาจสั่งการของสํานักงานเกี่ยวกับการดําเนินงานของบริษัทจัดการกองทุนรวมหรือกองทุนรวมตามหลักเกณฑ์ที่กําหนดในภาค 3 นอกจากข้อกําหนดตามประกาศนี้แล้ว บริษัทจัดการกองทุนรวมต้องดําเนินการให้เป็นไปตามประกาศอื่น ๆ ที่กําหนดหลักเกณฑ์เกี่ยวกับบริษัทจัดการกองทุนรวม หรือการบริหารจัดการกองทุนรวม เป็นการทั่วไปด้วยข้อ ๔ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าบริษัทจัดการกองทุนรวมได้ปฏิบัติตามข้อกําหนดในประกาศนี้แล้วอื่นๆ ๑ การขออนุมัติและการอนุมัติให้จัดตั้งกองทุนรวม\_\_\_\_\_\_\_\_\_\_\_\_\_\_\_\_\_ข้อ ๕ บริษัทจัดการกองทุนรวมที่ประสงค์จะจัดตั้งกองทุนรวมตามประกาศนี้ ให้กระทําได้เฉพาะที่เป็นการเสนอขายหน่วยลงทุนแก่ผู้ลงทุนที่มิใช่รายย่อยเท่านั้น โดยให้ปฏิบัติตามหลักเกณฑ์ในภาคนี้หมวด ๑ การยื่นคําขออนุมัติจัดตั้งกองทุนรวม \_\_\_\_\_\_\_\_\_\_\_\_\_\_\_\_ข้อ ๖ บริษัทจัดการกองทุนรวมที่ประสงค์จะขออนุมัติจัดตั้งกองทุนรวม ต้องยื่นคําขอเป็นหนังสือ พร้อมทั้งเอกสารหลักฐานประกอบคําขอดังต่อไปนี้ (1) โครงการจัดการกองทุนรวม(2) ร่างข้อผูกพัน (3) ร่างสัญญาแต่งตั้งผู้ดูแลผลประโยชน์(4) ร่างหนังสือชี้ชวน การยื่นคําขออนุมัติจัดตั้งกองทุนรวมตามวรรคหนึ่ง ต้องมีกรรมการผู้มีอํานาจลงนามผูกพันบริษัทจัดการกองทุนรวมลงลายมือชื่อรับรองความถูกต้องครบถ้วนของข้อมูลด้วยข้อ ๗ ให้บุคคลที่ยื่นคําขออนุมัติจัดตั้งกองทุนรวมชําระค่าธรรมเนียมคําขอตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ พร้อมกับการยื่นคําขอดังกล่าวข้อ ๘ ให้สํานักงานแจ้งผลการพิจารณาคําขออนุมัติจัดตั้งกองทุนรวมภายในสี่สิบห้าวันนับแต่วันที่สํานักงานได้รับคําขอพร้อมเอกสารหลักฐานครบถ้วนหมวด ๒ หลักเกณฑ์การอนุมัติจัดตั้งกองทุนรวม\_\_\_\_\_\_\_\_\_\_\_\_\_\_\_\_ข้อ ๙ กองทุนรวมที่จะได้รับอนุมัติให้จัดตั้งต้องเป็นไปตามหลักเกณฑ์ที่กําหนดไว้ในประกาศนี้ และหลักเกณฑ์เพิ่มเติมดังต่อไปนี้ (1) ข้อมูล ข้อกําหนด หรือข้อสัญญา ในคําขออนุมัติจัดตั้งกองทุนรวมและเอกสารหลักฐานประกอบคําขอเป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว และต้องไม่มีข้อความที่ขัดหรือแย้งกับหลักเกณฑ์นั้น (2) บริษัทจัดการกองทุนรวมที่ยื่นคําขออนุมัติจัดตั้งกองทุนรวมไม่อยู่ระหว่างถูกสั่งระงับการยื่นคําขออนุมัติจัดตั้งกองทุนรวม ไม่ว่าจะเป็นกองทุนรวมตามประกาศนี้หรือไม่ เป็นการชั่วคราวส่วน ๑ ลักษณะของกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ กองทุนรวมที่จะได้รับอนุมัติให้จัดตั้งต้องมีข้อกําหนดในเอกสารของกองทุนรวมที่แสดงลักษณะของกองทุนรวมดังต่อไปนี้ (1) มีผู้ถือหน่วยลงทุนทั้งหมดเป็นผู้ลงทุนที่มิใช่รายย่อย และมีข้อกําหนดว่า บริษัทจัดการกองทุนรวมหรือนายทะเบียนหน่วยลงทุนจะปฏิเสธการโอนหน่วยลงทุนให้แก่บุคคลอื่นนอกเหนือจากผู้ลงทุนที่มิใช่รายย่อย (2) เป็นกองทุนรวมประเภทไม่รับซื้อคืนหน่วยลงทุน เว้นแต่เป็นการรับซื้อคืนหน่วยลงทุนตามที่ระบุไว้อย่างชัดเจนในโครงการจัดการกองทุนรวม ซึ่งบริษัทจัดการกองทุนรวมสามารถแสดงได้ว่าการรับซื้อคืนหน่วยลงทุนดังกล่าวจะไม่กระทบต่อความอยู่รอดของกองทุนรวม (3) ชื่อของกองทุนรวมซึ่งแสดงถึงลักษณะของการเป็นกองทุนรวมคาร์บอน (4) หน่วยลงทุนของกองทุนรวมมีมูลค่าที่ตราไว้เป็นมูลค่าเท่ากัน โดยในกรณีที่มีการแบ่งชนิดของหน่วยลงทุน ต้องเป็นไปตามหลักเกณฑ์ในข้อ 11 (5) เป็นกองทุนรวมที่มีลักษณะอย่างใดอย่างหนึ่งดังต่อไปนี้ (ก) กองคาร์บอนทั่วไป ซึ่งเป็นกองทุนรวมที่มีนโยบายการลงทุนเพื่อให้ได้มาซึ่งคาร์บอนเครดิต หรือตราสารที่มีผู้ออกหรือสัญญาที่มีคู่สัญญาเป็นบริษัทที่ดําเนินโครงการลดการปล่อยก๊าซเรือนกระจก เป็นหลัก โดยจะชําระค่าขายคืนหน่วยลงทุน เฉลี่ยคืนทุน และจ่ายเงินปันผลเป็นเงินสดหรือเทียบเท่า (ข) กองคาร์บอนเครดิต ซึ่งเป็นกองทุนรวมที่มีนโยบายการลงทุนเพื่อให้ได้มาซึ่งคาร์บอนเครดิตเป็นหลัก โดยจะชําระค่าขายคืนหน่วยลงทุน เฉลี่ยคืนทุน และจ่ายเงินปันผลเป็นคาร์บอนเครดิต เว้นแต่ในกรณีที่มีเหตุจําเป็นต้องชําระบางส่วนเป็นเงินสดหรือเทียบเท่าเนื่องจากมีคาร์บอนเครดิตไม่เพียงพอ หรือเพื่อให้ครบถ้วนตามมูลค่าหน่วยลงทุน (6) ในกรณีของกองคาร์บอนเครดิตที่จะเข้าผูกพันตามสัญญาซื้อขายคาร์บอนเครดิตที่มีการแบ่งชําระหนี้ตามสัญญาเป็นงวด ๆ บริษัทจัดการกองทุนรวมต้องแสดงได้ว่าความอยู่รอดของกองทุนรวมจะไม่ได้รับผลกระทบหากคู่สัญญาฝ่ายใดฝ่ายหนึ่งไม่ชําระหนี้ตามสัญญา (7) มีข้อกําหนดเพื่อรองรับการลงทุนของกองทุนรวม ซึ่งเป็นไปตามส่วนที่ 2 ของหมวดนี้ (8) มีข้อกําหนดเพื่อรองรับการดําเนินการของกองทุนรวมภายหลังการจัดตั้ง ซึ่งเป็นไปตามส่วนที่ 3 ของหมวดนี้ และประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดของโครงการจัดการกองทุนรวมคาร์บอน ตลอดจนประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนของกองทุนรวมคาร์บอนกับบริษัทจัดการกองทุนรวม (9) มีข้อกําหนดให้ผู้ดูแลผลประโยชน์ปฏิบัติหน้าที่อย่างน้อยดังต่อไปนี้ (ก) หน้าที่ตามที่กําหนดไว้ในพระราชบัญญัติหลักทรัพย์และตลาดหลักทรัพย์ พ.ศ. 2535 และประกาศนี้ (ข) หน้าที่ตามที่กําหนดไว้ในประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนของกองทุนรวมคาร์บอนกับบริษัทจัดการกองทุนรวม ข้อ ๑๑ ในกรณีที่กองทุนรวมมีการแบ่งหน่วยลงทุนออกเป็นหลายชนิด ต้องเป็นไปตามหลักเกณฑ์ดังต่อไปนี้ (1) หน่วยลงทุนชนิดเดียวกันต้องมีสิทธิและผลประโยชน์ตอบแทนที่เท่าเทียมกัน (2) หน่วยลงทุนแต่ละชนิดจะมีสิทธิและผลประโยชน์ตอบแทนที่แตกต่างกันได้เฉพาะในเรื่องดังต่อไปนี้ (ก) การกําหนดประโยชน์ตอบแทนหรือการคืนเงินทุนให้แก่ผู้ถือหน่วยลงทุน (ข) ค่าธรรมเนียมหรือค่าใช้จ่ายที่เรียกเก็บจากผู้ถือหน่วยลงทุน (ค) ระยะเวลาการขายและรับซื้อคืนหน่วยลงทุน (ง) กรณีอื่นใดที่ได้รับความเห็นชอบจากสํานักงาน ทั้งนี้ ในการขอรับความเห็นชอบจากสํานักงาน บริษัทจัดการกองทุนรวมต้องแสดงได้ว่าการแบ่งชนิดหน่วยลงทุนดังกล่าวสามารถปฏิบัติได้จริง และได้คํานึงถึงประโยชน์ของผู้ถือหน่วยลงทุนโดยรวม ตลอดจนผลกระทบที่ผู้ถือหน่วยลงทุนแต่ละชนิดอาจได้รับส่วน ๒ ข้อกําหนดเพื่อรองรับการลงทุนของกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ โครงการจัดการกองทุนรวมต้องมีข้อกําหนดเกี่ยวกับการลงทุนของกองทุนรวมตามหลักเกณฑ์ดังต่อไปนี้ (1) ข้อกําหนดเกี่ยวกับทรัพย์สินหลักที่กองทุนรวมลงทุนหรือมีไว้ได้ โดยในกรณีของกองคาร์บอนทั่วไป ให้เป็นไปตามข้อ 13 ข้อ 14 และข้อ 16 และในกรณีของกองคาร์บอนเครดิตให้เป็นไปตามข้อ 15 และข้อ 16 (2) ข้อกําหนดเกี่ยวกับทรัพย์สินอื่นที่กองทุนรวมลงทุนหรือมีไว้ได้ ซึ่งเป็นไปตามข้อ 17 (3) ข้อกําหนดที่แสดงว่า ก่อนการลงทุนในทรัพย์สินหลักที่มีบริษัทที่ดําเนินโครงการลการปล่อยก๊าซเรือนกระจกเป็นผู้ออก ผู้สั่งจ่าย หรือคู่สัญญา บริษัทจัดการกองทุนรวมต้องจัดให้มีการตรวจสอบและสอบทาน (ทํา due diligence) โครงการดังกล่าว โดยเฉพาะอย่างยิ่งในกรณีที่โครงการนั้นยังไม่ได้รับการรับรองจากหน่วยงานที่เกี่ยวข้อง หรือได้รับการรับรองแล้วแต่ยังไม่ได้รับคาร์บอนเครดิตข้อ ๑๓ ในกรณีของกองคาร์บอนทั่วไป โครงการจัดการกองทุนรวมต้องมีข้อกําหนดให้กองทุนรวมลงทุนหรือมีไว้ซึ่งทรัพย์สินหลัก ซึ่งเข้าลักษณะอย่างใดอย่างหนึ่งหรือหลายอย่างดังต่อไปนี้ (1) คาร์บอนเครดิต (2) สัญญาซื้อขายล่วงหน้าที่มีตัวแปรอ้างอิงเป็นคาร์บอนเครดิต (3) สัญญาซื้อขายคาร์บอนเครดิตที่มีคู่สัญญาเป็นบริษัทที่ดําเนินโครงการลดการปล่อยก๊าซเรือนกระจก (4) หลักทรัพย์หรือตราสารดังต่อไปนี้ ที่มีผู้ออกหรือผู้สั่งจ่ายเป็นบริษัทที่ดําเนินโครงการลดการปล่อยก๊าซเรือนกระจก (ก) หุ้น (ข) ใบสําคัญแสดงสิทธิที่จะซื้อหุ้น (ค) ใบแสดงสิทธิในการซื้อหุ้นเพิ่มทุนที่โอนสิทธิได้ (ง) ตั๋วแลกเงิน (จ) ตั๋วสัญญาใช้เงิน (ฉ) หุ้นกู้ (ช) ใบสําคัญแสดงสิทธิที่จะซื้อหุ้นกู้ข้อ ๑๔ ห้ามมิให้โครงการจัดการกองทุนรวมมีข้อกําหนดให้กองทุนรวมสามารถส่งบุคลากรเข้าร่วมบริหารในกิจการของนิติบุคคลที่กองทุนรวมถือหุ้น เว้นแต่เป็นโครงการจัดการกองทุนรวมของกองคาร์บอนทั่วไปที่มีการลงทุนระยะยาวในหุ้นของบริษัทที่ดําเนินโครงการลดการปล่อยก๊าซเรือนกระจก ข้อ ๑๕ ในกรณีของกองคาร์บอนเครดิต โครงการจัดการกองทุนรวมต้องมีข้อกําหนดให้กองทุนรวมลงทุนหรือมีไว้ซึ่งทรัพย์สินหลัก ซึ่งเข้าลักษณะอย่างใดอย่างหนึ่งหรือหลายอย่างดังต่อไปนี้ (1) คาร์บอนเครดิต (2) สัญญาซื้อขายล่วงหน้าที่มีตัวแปรอ้างอิงเป็นคาร์บอนเครดิต (3) สัญญาซื้อขายคาร์บอนเครดิตที่มีคู่สัญญาเป็นบริษัทที่ดําเนินโครงการลดการปล่อยก๊าซเรือนกระจก ข้อ ๑๖ การกําหนดอัตราส่วนการลงทุนในทรัพย์สินหลักของกองทุนรวม บริษัทจัดการกองทุนรวมต้องจัดให้โครงการจัดการกองทุนรวมมีข้อกําหนดที่มีสาระสําคัญดังต่อไปนี้ (1) กองทุนรวมต้องลงทุนหรือมีไว้ซึ่งทรัพย์สินหลักโดยเฉลี่ยในแต่ละปีบัญชีไม่น้อยกว่าร้อยละแปดสิบห้าของมูลค่าทรัพย์สินรวมของกองทุนรวม เว้นแต่ในช่วงระยะเวลาดังต่อไปนี้ กองทุนรวมจะไม่ดํารงมูลค่าการลงทุนดังกล่าวก็ได้ (ก) รอบปีบัญชีแรกของกองทุนรวม (ข) รอบปีบัญชีสุดท้ายที่กองทุนรวมสิ้นอายุโครงการ (ค) รอบปีบัญชีที่ได้รับการผ่อนผันจากสํานักงาน เมื่อมีเหตุสุดวิสัยที่ทําให้ไม่สามารถดํารงอัตราส่วนดังกล่าวได้ (2) ในกรณีที่กองทุนรวมมีการลงทุนในหลักทรัพย์หรือตราสารที่ออกหรือสั่งจ่ายโดยบริษัทที่มีหุ้นจดทะเบียนในตลาดหลักทรัพย์แห่งประเทศไทยที่มีโครงการลดการปล่อยก๊าซเรือนกระจกเป็นส่วนหนึ่งของการประกอบธุรกิจในส่วนอื่น บริษัทจัดการกองทุนรวมต้องลงทุนหรือมีไว้ซึ่งทรัพย์สินดังกล่าวไม่เกินอัตราดังต่อไปนี้ (ก) ร้อยละสามสิบของมูลค่าทรัพย์สินสุทธิของกองทุนรวม เมื่อคํานวณรวมทุกหลักทรัพย์และตราสาร (ข) ร้อยละสิบห้าของมูลค่าทรัพย์สินสุทธิของกองทุนรวม เมื่อคํานวณเฉพาะหลักทรัพย์และตราสารที่ออกโดยผู้ออกหรือผู้สั่งจ่ายรายใดรายหนึ่ง (3) ในกรณีที่กองทุนรวมประสงค์จะลงทุนในทรัพย์สินหลักที่มีผู้ออก ผู้สั่งจ่าย หรือคู่สัญญาเป็นบริษัทที่ดําเนินโครงการลดการปล่อยก๊าซเรือนกระจก หากโครงการดังกล่าวยังไม่ได้รับการรับรองจากหน่วยงานที่เกี่ยวข้อง ให้ระบุอัตราขั้นสูงที่กองทุนรวมจะลงทุนหรือมีไว้ซึ่งทรัพย์สินหลักดังกล่าวไว้อย่างชัดเจน(4) ในกรณีที่กองทุนรวมมีการลงทุนในทรัพย์สินอื่นตามข้อ 17 หากเป็นการลงทุนโดยมีวัตถุประสงค์เพื่อรองรับแผนการใช้จ่ายที่เกี่ยวกับการดําเนินโครงการลดการปล่อยก๊าซเรือนกระจกให้นับมูลค่าการลงทุนดังกล่าวรวมคํานวณเป็นมูลค่าการลงทุนในทรัพย์สินหลักได้ข้อ ๑๗ ในกรณีที่กองทุนรวมจะมีการลงทุนในทรัพย์สินอื่น ต้องกําหนดขอบเขตของทรัพย์สินอื่นที่สามารถลงทุนหรือมีไว้ได้ในโครงการจัดการกองทุนรวม โดยจะกําหนดได้เฉพาะทรัพย์สินอย่างใดอย่างหนึ่งหรือหลายอย่างดังต่อไปนี้ (1) พันธบัตรรัฐบาล (2) ตั๋วเงินคลัง (3) พันธบัตรหรือหุ้นกู้ที่รัฐวิสาหกิจ หรือนิติบุคคลที่มีกฎหมายเฉพาะจัดตั้งขึ้น เป็นผู้ออก และมีกระทรวงการคลังเป็นผู้ค้ําประกันต้นเงินและดอกเบี้ยเต็มจํานวนแบบไม่มีเงื่อนไข (4) เงินฝากในธนาคาร หรือบรรษัทตลาดรองสินเชื่อที่อยู่อาศัย (5) บัตรเงินฝากที่ธนาคารหรือบริษัทเงินทุนเป็นผู้ออก ทั้งนี้ หากเป็นบัตรเงินฝากที่เข้าลักษณะของตราสารที่มีลักษณะของสัญญาซื้อขายล่วงหน้าแฝง ต้องได้รับความเห็นชอบจากสํานักงานก่อนการลงทุน (6) ตั๋วแลกเงินหรือตั๋วสัญญาใช้เงินที่ธนาคาร บริษัทเงินทุน บริษัทเครดิตฟองซิเอร์ หรือกองทุนเพื่อการฟื้นฟูและพัฒนาระบบสถาบันการเงิน เป็นผู้ออก ผู้รับรอง ผู้รับอาวัล ผู้สลักหลังโอนประเภทมีสิทธิไล่เบี้ย หรือผู้ค้ําประกัน ทั้งนี้ หากเป็นตั๋วแลกเงินหรือตั๋วสัญญาใช้เงินที่เข้าลักษณะของตราสารที่มีลักษณะของสัญญาซื้อขายล่วงหน้าแฝง ต้องได้รับความเห็นชอบจากสํานักงานก่อนการลงทุน (7) หน่วยลงทุนหรือใบสําคัญแสดงสิทธิที่จะซื้อหน่วยลงทุนของกองทุนรวมตราสารแห่งหนี้ หรือกองทุนรวมอื่นที่มีนโยบายการลงทุนในตราสารแห่งหนี้หรือเงินฝาก (8) หน่วยลงทุนของกองทุนรวมคาร์บอนอื่น (9) หน่วยลงทุนของกองทุนรวมในต่างประเทศ โดยต้องเป็นไปตามเงื่อนไขดังต่อไปนี้ (ก) เป็นหน่วยลงทุนของกองทุนรวมในต่างประเทศที่อยู่ภายใต้การกํากับดูแลของหน่วยงานกํากับดูแลด้านหลักทรัพย์และตลาดซื้อขายหลักทรัพย์ที่เป็นสมาชิกสามัญของInternational Organization of Securities Commissions (IOSCO) หรือเป็นหน่วยลงทุนของกองทุนรวมในต่างประเทศที่มีการซื้อขายในตลาดซื้อขายหลักทรัพย์ที่เป็นสมาชิกของ World Federation of Exchanges (WFE) (ข) กองทุนรวมในต่างประเทศนั้นมีนโยบายการลงทุนในทรัพย์สินประเภทและชนิดเดียวกับทรัพย์สินที่กองทุนรวมสามารถลงทุนหรือมีไว้ได้ (10) สัญญาซื้อขายล่วงหน้า ซึ่งการเข้าทําสัญญาดังกล่าวมีวัตถุประสงค์เพื่อป้องกันความเสี่ยงของกองทุนรวมส่วน ๓ ข้อกําหนดเพื่อรองรับการดําเนินการของ กองทุนรวมภายหลังการจัดตั้ง\_\_\_\_\_\_\_\_\_\_\_\_\_\_\_ข้อ ๑๘ โครงการจัดการกองทุนรวมหรือข้อผูกพันต้องมีข้อกําหนดเพื่อรองรับการดําเนินการของกองทุนรวมภายหลังการจัดตั้ง ตามหลักเกณฑ์ดังต่อไปนี้ (1) ข้อกําหนดเกี่ยวกับการเพิ่มเงินทุนจดทะเบียนหรือเงินทุนโครงการ ซึ่งเป็นไปตามข้อ 19 (2) ข้อกําหนดเกี่ยวกับการลดเงินทุนจดทะเบียนของกองทุนรวมปิด ซึ่งเป็นไปตามข้อ 20 (3) ข้อกําหนดเกี่ยวกับการชําระค่าขายคืนหน่วยลงทุน เฉลี่ยคืนทุน และจ่ายเงินปันผล ซึ่งเป็นไปตามข้อ 21 และข้อ 22 (4) ข้อกําหนดเกี่ยวกับการเรียกเก็บค่าใช้จ่ายจากกองทุนรวม ซึ่งเป็นไปตามข้อ 23 (5) ข้อกําหนดเกี่ยวกับการเลิกกองทุนรวม ซึ่งเป็นไปตามข้อ 24 (6) ข้อกําหนดเกี่ยวกับการออกใบหน่วยลงทุนหรือหลักฐานแสดงสิทธิในหน่วยลงทุน ซึ่งเป็นไปตามข้อ 25ข้อ ๑๙ การเพิ่มเงินทุนจดทะเบียนและเงินทุนโครงการของกองทุนรวม บริษัทจัดการกองทุนรวมต้องจัดให้โครงการจัดการกองทุนรวมมีข้อกําหนดตามหลักเกณฑ์ดังต่อไปนี้ (1) การเพิ่มเงินทุนจดทะเบียนและเงินทุนโครงการของกองทุนรวมต้องไม่ขัดหรือแย้งกับโครงการจัดการกองทุนรวม หรือพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว (2) การเพิ่มเงินทุนจดทะเบียนต้องเป็นไปตามหลักเกณฑ์ดังต่อไปนี้ (ก) ได้รับมติของผู้ถือหน่วยลงทุนแล้ว เว้นแต่ในกรณีที่เป็นกองทุนรวมดังต่อไปนี้ 1. กองทุนรวมเปิด 2. กองทุนรวมปิดที่ระบุการเพิ่มเงินทุนจดทะเบียนไว้อย่างชัดเจนในโครงการจัดการกองทุนรวมตั้งแต่ก่อนการเสนอขายหน่วยลงทุนครั้งแรก (ข) จํานวนเงินทุนจดทะเบียนที่เพิ่มต้องไม่เกินกว่าจํานวนเงินทุนโครงการของกองทุนรวม โดยในกรณีที่เงินทุนจดทะเบียนที่เพิ่มจะเกินกว่าเงินทุนโครงการต้องปรากฏว่า สํานักงานรับจดทะเบียนแก้ไขเพิ่มเติมเงินทุนโครงการเพื่อรองรับการเพิ่มเงินทุนจดทะเบียนนั้นแล้ว (3) การเพิ่มเงินทุนโครงการ บริษัทจัดการกองทุนรวมอาจกระทําได้โดยการยื่นคําขอแก้ไขเพิ่มเติมเงินทุนโครงการต่อสํานักงานข้อ ๒๐ การลดเงินทุนจดทะเบียนของกองทุนรวม บริษัทจัดการกองทุนรวมต้องจัดให้โครงการจัดการกองทุนรวมมีข้อกําหนดตามหลักเกณฑ์ดังต่อไปนี้ (1) การลดเงินทุนจดทะเบียนจะกระทําได้ในกรณีใดกรณีหนึ่งดังต่อไปนี้ (ก) มีการกําหนดไว้อย่างชัดเจนในโครงการจัดการกองทุนรวม (ข) กรณีอื่นนอกจาก (ก) ที่มีมติผู้ถือหน่วยลงทุนให้ลดเงินทุนจดทะเบียนของกองทุนรวม เช่น กรณีกองทุนรวมมีสภาพคล่องส่วนเกินที่เหลืออยู่ภายหลังจากการจําหน่ายทรัพย์สินหลัก และกองทุนรวมไม่มีกําไรสะสมเหลืออยู่ (2) เป็นการลดจํานวนหน่วยลงทุนหรือลดมูลค่าที่ตราไว้ และเฉลี่ยคืนให้แก่ผู้ถือหน่วยลงทุนที่มีชื่ออยู่ในสมุดทะเบียน ณ วันปิดสมุดทะเบียนพักการโอนหน่วยลงทุน โดยจะเฉลี่ยคืนให้เป็นไปตามที่กําหนดในข้อ 21ข้อ ๒๑ บริษัทจัดการกองทุนรวมต้องจัดให้โครงการจัดการกองทุนรวมมีข้อกําหนดเกี่ยวกับการชําระค่าขายคืนหน่วยลงทุน เฉลี่ยคืนทุน และจ่ายเงินปันผลตามหลักเกณฑ์ในข้อ 10(5) และตามหลักเกณฑ์เพิ่มเติมดังต่อไปนี้ (1) การจ่ายเงินปันผล ให้จ่ายได้จากกําไรสะสมเท่านั้น (2) ในกรณีของกองคาร์บอนเครดิต บริษัทจัดการกองทุนรวมต้องจัดให้มีข้อกําหนดในโครงการจัดการกองทุนรวมที่แสดงถึงข้อจํากัดของการชําระค่าขายคืนหน่วยลงทุน เฉลี่ยคืนทุน และจ่ายเงินปันผลเป็นคาร์บอนเครดิต และขั้นตอนการดําเนินการดังกล่าวไว้อย่างชัดเจนข้อ ๒๒ ข้อผูกพันต้องระบุข้อห้ามมิให้บริษัทจัดการกองทุนรวมนําเงินปันผลที่ผู้ถือหน่วยลงทุนไม่ใช้สิทธิขอรับภายในอายุความใช้สิทธิเรียกร้องตามประมวลกฎหมายแพ่งและพาณิชย์ไปใช้เพื่อการอื่นใด นอกจากเพื่อประโยชน์ของกองทุนรวมนั้น ข้อ ๒๓ โครงการจัดการกองทุนรวมต้องมีข้อกําหนดเกี่ยวกับการเรียกเก็บค่าธรรมเนียม เงินตอบแทนอื่นใด หรือค่าใช้จ่าย จากกองทุนรวมหรือผู้ถือหน่วยลงทุนไว้อย่างชัดเจน โดยค่าใช้จ่ายที่บริษัทจัดการกองทุนรวมจะหักจากเงินของกองทุนรวมจะเป็นค่าใช้จ่ายที่จําเป็นและสมควรซึ่งเกี่ยวข้องกับการบริหารจัดการกองทุนรวมโดยตรงเท่านั้นข้อ ๒๔ การเลิกกองทุนรวม บริษัทจัดการกองทุนรวมต้องจัดให้โครงการจัดการกองทุนรวมมีข้อกําหนดที่แสดงว่า เมื่อปรากฏเหตุการณ์ตามที่ระบุไว้ในโครงการจัดการกองทุนรวมและในกรณีดังต่อไปนี้ บริษัทจัดการกองทุนรวมจะเลิกกองทุนรวม (1) เมื่อจํานวนผู้ถือหน่วยลงทุนลดลงเหลือน้อยกว่าสิบราย เว้นแต่จะได้รับการผ่อนผันจากสํานักงาน (2) เมื่อมีการจําหน่ายทรัพย์สินของกองทุนรวม และบริษัทจัดการกองทุนรวมไม่สามารถดําเนินการเพื่อให้ทรัพย์สินของกองทุนรวมมีมูลค่ารวมกันเป็นไปตามหลักเกณฑ์การลงทุนที่กําหนดในข้อ 16 ภายในหนึ่งปีนับแต่วันที่จําหน่ายไปซึ่งทรัพย์สินดังกล่าว (3) เมื่อสํานักงานมีคําสั่งเพิกถอนการอนุมัติให้จัดตั้งกองทุนรวมข้อ ๒๕ บริษัทจัดการกองทุนรวมต้องจัดให้ข้อผูกพันมีข้อกําหนดที่แสดงว่า ในกรณีที่ผู้ถือหน่วยลงทุนร้องขอให้บริษัทจัดการกองทุนรวมออกใบหน่วยลงทุนหรือหลักฐานแสดงสิทธิในหน่วยลงทุน บริษัทจัดการกองทุนรวมจะออกใบหน่วยลงทุนหรือหลักฐานแสดงสิทธิในหน่วยลงทุนที่เป็นปัจจุบัน และมีข้อมูลที่จําเป็นและเพียงพอเพื่อให้ผู้ถือหน่วยลงทุนใช้เป็นหลักฐานแสดงสิทธิของผู้ถือหน่วยลงทุนและใช้อ้างอิงต่อบริษัทจัดการกองทุนรวมและบุคคลอื่นได้ ทั้งนี้ ในกรณีที่มีข้อจํากัดสิทธิของผู้ถือหน่วยลงทุน บริษัทจัดการกองทุนรวมจะระบุข้อจํากัดสิทธิเช่นว่านั้นไว้อย่างชัดเจนส่วน ๔ อํานาจของสํานักงานเกี่ยวกับการอนุมัติจัดตั้งกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๖ ในการพิจารณาคําขอ ให้สํานักงานมีอํานาจแจ้งเป็นหนังสือให้บริษัทจัดการกองทุนรวมมาชี้แจง แก้ไข หรือส่งเอกสารหลักฐานอื่นเพิ่มเติมได้ภายในระยะเวลาที่สํานักงานประกาศกําหนด ในกรณีที่บริษัทจัดการกองทุนรวมไม่ดําเนินการตามระยะเวลาที่สํานักงานแจ้งตามวรรคหนึ่ง ให้ถือว่าบริษัทจัดการกองทุนรวมไม่ประสงค์จะขออนุมัติจัดตั้งกองทุนรวมอีกต่อไปเว้นแต่บริษัทจัดการกองทุนรวมจะแสดงให้เห็นได้ว่า การที่มิได้ดําเนินการตามที่สํานักงานแจ้งภายในกําหนดเวลาดังกล่าวเป็นเพราะเหตุสุดวิสัย หรือมีเหตุจําเป็นและสมควรข้อ ๒๗ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยอย่างใดอย่างหนึ่งดังต่อไปนี้ สํานักงานอาจไม่อนุมัติให้จัดตั้งกองทุนรวมตามคําขอได้ (1) กองทุนรวมที่ขออนุมัติจัดตั้งมีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุมัติตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการจัดตั้งกองทุนรวมนั้นเข้าลักษณะเป็นการหลีกเลี่ยงบทบัญญัติตามพระราชบัญญัติหลักทรัพย์และตลาดหลักทรัพย์พ.ศ. 2535 หรือประกาศนี้ (2) การจัดตั้งกองทุนรวมอาจขัดต่อนโยบายสาธารณะหรือนโยบายของรัฐที่เกี่ยวข้องกับการพัฒนาตลาดทุน (3) การจัดตั้งกองทุนรวมอาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม (4) การจัดตั้งกองทุนรวมอาจก่อให้เกิดความเสียหายต่อผู้ลงทุน หรืออาจทําให้ผู้ลงทุนไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบการตัดสินใจลงทุนข้อ ๒๘ ในกรณีที่เข้าลักษณะอย่างหนึ่งอย่างใดดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณากับคําขอ หรือไม่นําเงื่อนไขตามประกาศนี้มาใช้บังคับกับการขอจัดตั้งกองทุนรวม (1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว (2) บริษัทจัดการกองทุนรวมมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน (3) บริษัทจัดการกองทุนรวมมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน การผ่อนผันตามวรรคหนึ่ง ให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้บริษัทจัดการกองทุนรวมต้องปฏิบัติด้วยก็ได้ข้อ ๒๙ ในกรณีที่สํานักงานเห็นว่า เอกสารหรือข้อมูลที่ได้รับจากบริษัทจัดการกองทุนรวมมีข้อมูลไม่ครบถ้วน มีข้อความคลุมเครือไม่ชัดเจน หรือในกรณีที่มีเหตุจําเป็นหรือกรณีอื่นใดที่จะมีผลกระทบต่อสิทธิประโยชน์ของผู้ลงทุน หรือต่อการตัดสินใจในการลงทุน สํานักงานอาจสั่งการ ให้บริษัทจัดการกองทุนรวมจัดทําและจัดส่งเอกสารหรือข้อมูลเพิ่มเติมเกี่ยวกับกองทุนรวมได้ตามที่เห็นสมควรหมวด ๓ เงื่อนไขที่ต้องปฏิบัติภายหลังได้รับอนุมัติให้จัดตั้งกองทุนรวม \_\_\_\_\_\_\_\_\_\_\_\_\_\_\_\_ข้อ ๓๐ ให้บริษัทจัดการกองทุนรวมที่ได้รับอนุมัติให้จัดตั้งกองทุนรวมดําเนินการดังต่อไปนี้ (1) จัดให้มีข้อผูกพัน โครงการจัดการกองทุนรวม สัญญาแต่งตั้งผู้ดูแลผลประโยชน์ และหนังสือชี้ชวนที่มีสาระไม่ต่างจากฉบับร่างที่ยื่นต่อสํานักงาน และที่แก้ไขเพิ่มเติมล่าสุด (2) ในการเสนอขายหน่วยลงทุนของกองทุนรวม ให้บริษัทจัดการกองทุนรวมจัดทําหนังสือชี้ชวนที่มีข้อมูลที่ครบถ้วน ถูกต้อง เพียงพอ และไม่ก่อให้เกิดความเข้าใจคลาดเคลื่อน และปฏิบัติตามหลักเกณฑ์ดังต่อไปนี้ (ก) จัดส่งหนังสือชี้ชวนให้สํานักงาน โดยดําเนินการผ่านระบบรับและเผยแพร่ข้อมูลหนังสือชี้ชวนและการรายงานของกองทุนรวม ก่อนเริ่มการเสนอขายหน่วยลงทุน (ข) จัดส่งหรือแจกจ่ายหนังสือชี้ชวนแก่ผู้ลงทุนที่สนใจจะลงทุนในหน่วยลงทุน โดยต้องมีระยะเวลาที่พอสมควรแก่การที่ผู้ลงทุนจะศึกษาข้อมูลในหนังสือชี้ชวนก่อนการตัดสินใจลงทุนในหน่วยลงทุน (ค) ในกรณีที่มีการเปลี่ยนแปลงข้อมูลในหนังสือชี้ชวน ให้บริษัทจัดการกองทุนรวมดําเนินการให้หนังสือชี้ชวนมีข้อมูลที่เป็นปัจจุบันและจัดส่งให้สํานักงานภายในหกสิบวันนับแต่วันที่ มีการแก้ไขข้อมูลในหนังสือชี้ชวน (3) ดูแลให้ข้อผูกพันและโครงการจัดการกองทุนรวมเป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว โดยในกรณีที่ข้อกําหนดในข้อผูกพันหรือโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งนั้น ให้บริษัทจัดการกองทุนรวมดําเนินการแก้ไขโดยไม่ชักช้า (4) การแก้ไขข้อผูกพันหรือโครงการจัดการกองทุนรวมต้องไม่ขัดหรือแย้งกับประกาศนี้ ทั้งนี้ ในกรณีประกาศนี้มีการแก้ไขเพิ่มเติม บริษัทจัดการกองทุนรวมต้องดําเนินการให้ข้อผูกพันและโครงการจัดการกองทุนรวมเป็นไปตามประกาศนี้ที่แก้ไขเพิ่มเติมด้วยหมวด ๔ การสิ้นสุดการอนุมัติให้จัดตั้งกองทุนรวม\_\_\_\_\_\_\_\_\_\_\_\_\_ข้อ ๓๑ ในกรณีที่บริษัทจัดการกองทุนรวมมิได้เริ่มเสนอขายหน่วยลงทุนภายในสองปีนับแต่วันที่ได้รับอนุมัติจากสํานักงานให้จัดตั้งกองทุนรวม ให้การอนุมัติให้จัดตั้งกองทุนรวมเป็นอันสิ้นสุดลงข้อ ๓๒ ในกรณีที่บริษัทจัดการกองทุนรวมประสงค์จะยกเลิกการจัดตั้งกองทุนรวมที่อยู่ระหว่างการเสนอขายหน่วยลงทุนครั้งแรก และได้ระบุกรณีดังกล่าวไว้ในหนังสือชี้ชวนแล้ว บริษัทจัดการกองทุนรวมอาจยุติการขายหน่วยลงทุนได้ โดยต้องรายงานให้สํานักงานทราบภายในเจ็ดวันนับแต่วันที่ยุติการขายหน่วยลงทุนนั้น ให้การอนุมัติให้จัดตั้งกองทุนรวมสิ้นสุดลงในวันที่บริษัทจัดการกองทุนรวมรายงานให้สํานักงานทราบตามวรรคหนึ่ง ให้บริษัทจัดการกองทุนรวมคืนเงินค่าจองซื้อหน่วยลงทุนและผลประโยชน์ใด ๆ ที่เกิดขึ้นจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุน (ถ้ามี) ตามสัดส่วนของเงินค่าจองซื้อหน่วยลงทุน ภายในสิบสี่วันนับแต่วันที่การอนุมัติให้จัดตั้งกองทุนรวมสิ้นสุดลงตามวรรคสอง และหากบริษัทจัดการกองทุนรวมไม่สามารถคืนเงินและผลประโยชน์ภายในกําหนดเวลาดังกล่าวได้ เพราะพฤติการณ์อันใดอันหนึ่งที่บริษัทจัดการกองทุนรวมต้องรับผิดชอบ ให้บริษัทจัดการกองทุนรวมชําระดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่ครบกําหนดเวลานั้นจนถึงวันที่บริษัทจัดการกองทุนรวมคืนเงินค่าจองซื้อจนครบถ้วนข้อ ๓๓ เมื่อสิ้นสุดการเสนอขายหน่วยลงทุน แต่ยังมิได้จดทะเบียนกองทุนรวม หากปรากฏว่ามีการจําหน่ายหน่วยลงทุนให้แก่ผู้ถือหน่วยลงทุนได้ไม่ถึงสิบราย อันเป็นเหตุให้สํานักงานไม่รับจดทะเบียนกองทรัพย์สินเป็นกองทุนรวม ให้การอนุมัติให้จัดตั้งกองทุนรวมเป็นอันสิ้นสุดลง ให้บริษัทจัดการกองทุนรวมแจ้งให้สํานักงานทราบกรณีตามวรรคหนึ่งภายในสิบห้าวันนับแต่วันสิ้นสุดระยะเวลาเสนอขายหน่วยลงทุนดังกล่าว และให้บริษัทจัดการกองทุนรวมคืนเงินค่าจองซื้อหน่วยลงทุน และผลประโยชน์ใด ๆ ที่เกิดจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุน (ถ้ามี) ภายในสิบสี่วันนับแต่วันสิ้นสุดระยะเวลาเสนอขายหน่วยลงทุนนั้นตามสัดส่วนของเงินค่าจองซื้อหน่วยลงทุน ทั้งนี้ หากบริษัทจัดการกองทุนรวมไม่สามารถคืนเงินและผลประโยชน์ภายในกําหนดเวลานั้นได้ เพราะพฤติการณ์อันใดอันหนึ่งที่บริษัทจัดการกองทุนรวมต้องรับผิดชอบ ให้บริษัทจัดการกองทุนรวมชําระดอกเบี้ยในอัตราไม่ต่ํากว่าร้อยละเจ็ดครึ่งต่อปี นับแต่วันที่ครบกําหนดเวลานั้นจนถึงวันที่บริษัทจัดการกองทุนรวมคืนเงินค่าจองซื้อจนครบถ้วน เพื่อประโยชน์ในการคํานวณมูลค่าหน่วยลงทุนที่ขายได้ตามวรรคหนึ่ง ให้ใช้ราคาตามมูลค่าที่ตราไว้ของหน่วยลงทุนเป็นเกณฑ์ในการคํานวณข้อ ๓๔ สํานักงานอาจเพิกถอนการอนุมัติให้จัดตั้งกองทุนรวมได้ หากปรากฏกรณีดังต่อไปนี้ (1) มีการแก้ไขเพิ่มเติมโครงการจัดการกองทุนรวมหรือข้อผูกพันที่ขัดหรือแย้งกับข้อกําหนดตามประกาศนี้ (2) มีการลงทุนในทรัพย์สินหลักไม่เป็นไปตามนโยบายการลงทุนที่ได้กําหนดไว้ในโครงการจัดการกองทุนรวม ซึ่งเป็นกรณีที่มีผลกระทบอย่างมีนัยสําคัญต่อการดําเนินการของกองทุนรวม หรือขัดต่อเจตนารมณ์ในการจัดตั้งกองทุนรวม (3) มีการดําเนินการไม่เป็นไปตามหลักเกณฑ์ที่กําหนดไว้ในภาค 1 (4) มีการบริหารจัดการกองทุนรวมโดยฝ่าฝืนหรือมิได้ปฏิบัติตามหลักเกณฑ์ในภาค 2ข้อ ๓๕ ในการใช้ดุลพินิจสั่งการตามข้อ 34 ให้สํานักงานนําปัจจัยดังต่อไปนี้มาใช้ประกอบการพิจารณา (1) พฤติกรรมของบริษัทจัดการกองทุนรวมในการจัดตั้งและจัดการกองทุนรวม (2) การแก้ไขหรือการดําเนินการอื่นที่เป็นประโยชน์ต่อผู้ถือหน่วยลงทุน เพื่อแก้ไข เยียวยา หรือป้องกันไม่ให้เกิดพฤติกรรมเดียวกันนั้นซ้ําอีก (3) พฤติกรรมอื่นของบริษัทจัดการกองทุนรวมเพื่อประโยชน์ต่อการปฏิบัติงานหรือขัดขวางการปฏิบัติงานของสํานักงาน (4) ประวัติหรือพฤติกรรมในอดีตอื่นใดของบริษัทจัดการกองทุนรวมที่ไม่เหมาะสมข้อ ๓๖ เมื่อมีการเพิกถอนการอนุมัติให้จัดตั้งกองทุนรวม หากได้มีการเสนอขายหน่วยลงทุนแล้ว แต่ยังมิได้มีการจดทะเบียนกองทุนรวม ให้บริษัทจัดการกองทุนรวมคืนเงินค่าจองซื้อหน่วยลงทุน และผลประโยชน์ใด ๆ ที่เกิดจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุน โดยให้นําความในข้อ 33 วรรคสองและวรรคสามมาใช้บังคับโดยอนุโลม แต่หากมีการจดทะเบียนกองทุนรวมแล้ว ให้บริษัทจัดการกองทุนรวมดําเนินการให้มีการเลิกกองทุนรวมทันทีอื่นๆ ๒ หลักเกณฑ์การบริหารและจัดการกองทุนรวม\_\_\_\_\_\_\_\_\_\_\_\_\_\_\_ข้อ ๓๗ ในการบริหารและจัดการกองทุนรวม ให้บริษัทจัดการกองทุนรวมปฏิบัติให้เป็นไปตามโครงการจัดการกองทุนรวมและข้อผูกพัน และที่กําหนดเพิ่มเติมในภาคนี้ข้อ ๓๘ ในกรณีที่กองทุนรวมมีการเพิ่มเงินทุนจดทะเบียนหรือเงินทุนโครงการของกองทุนรวม และการลดเงินทุนจดทะเบียนของกองทุนรวม ให้บริษัทจัดการกองทุนรวมยื่นคําขอแก้ไขเพิ่มเติมรายการทางทะเบียนต่อสํานักงานตามหลักเกณฑ์ในประกาศคณะกรรมการกํากับตลาดทุนว่าด้วยการจดทะเบียนกองทรัพย์สินเป็นกองทุนรวม และการแก้ไขเพิ่มเติมรายการทางทะเบียนข้อ ๓๙ ในการลดเงินทุนจดทะเบียนของกองทุนรวม นอกจากการปฏิบัติตามข้อ 38 ให้บริษัทจัดการกองทุนรวมจัดให้มีข้อมูลเกี่ยวกับการลดเงินทุนจดทะเบียนทุกครั้งของกองทุนรวมไว้ในเว็บไซต์ของบริษัทจัดการกองทุนรวมและรายงานประจําปีของกองทุนรวม เพื่อให้ผู้ลงทุนสามารถตรวจสอบได้ โดยข้อมูลดังกล่าวต้องมีรายละเอียดอย่างน้อยดังต่อไปนี้ (1) เหตุแห่งการลดเงินทุนจดทะเบียนของกองทุนรวม (2) จํานวนเงินทุนจดทะเบียนของกองทุนรวมและจํานวนเงินทุนจดทะเบียนต่อหน่วยลงทุนที่ลดในแต่ละครั้ง (3) วันปิดสมุดทะเบียน และวันที่ดําเนินการชําระคืนคาร์บอนเครดิต หรือชําระคืนเงินแล้วแต่กรณี คืนแก่ผู้ถือหน่วยลงทุนข้อ ๔๐ ในการขอมติจากผู้ถือหน่วยลงทุน บริษัทจัดการกองทุนรวมต้องแสดงข้อมูลเพื่อประกอบการตัดสินใจของผู้ถือหน่วยลงทุนอย่างเพียงพอ ซึ่งรวมถึงความเห็นของบริษัทจัดการกองทุนรวมและผู้ดูแลผลประโยชน์ของกองทุนรวมในเรื่องที่ขอมติ และผลกระทบที่ผู้ถือหน่วยลงทุนอาจได้รับจากการลงมติในเรื่องดังกล่าว การแสดงข้อมูลตามวรรคหนึ่ง ให้บริษัทจัดการกองทุนรวมแสดงไว้ในหนังสือนัดประชุม หรือหนังสือแจ้งผู้ถือหน่วยลงทุนเพื่อขอมติข้อ ๔๑ การจ่ายเงินปันผลของกองคาร์บอนทั่วไป บริษัทจัดการกองทุนรวมต้องประกาศการจ่ายเงินปันผล วันปิดทะเบียนผู้ถือหน่วยลงทุนเพื่อการจ่ายเงินปันผล และอัตราเงินปันผลโดยไม่ชักช้า และให้บริษัทจัดการกองทุนรวมปฏิบัติดังต่อไปนี้ (1) ดําเนินการโดยวิธีการใด ๆ เพื่อให้ผู้ถือหน่วยลงทุนทราบถึงการจ่ายเงินปันผลและข้อมูลการจ่ายเงินปันผล วันปิดทะเบียนผู้ถือหน่วยลงทุนเพื่อการจ่ายเงินปันผล และอัตราเงินปันผล (2) ส่งหนังสือแจ้งให้ผู้ดูแลผลประโยชน์ ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุน และผู้ถือหน่วยลงทุนที่ถือหน่วยลงทุนชนิดไม่ระบุชื่อผู้ถือเมื่อได้รับการร้องขอข้อ ๔๒ ให้บริษัทจัดการกองทุนรวมคํานวณมูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุน ให้เป็นไปตามมาตรฐานสากล สะท้อนราคาที่เป็นธรรม สามารถนํามาใช้เปรียบเทียบผลการดําเนินงานของกองทุนรวมได้ และเป็นไปตามหลักเกณฑ์เพิ่มเติมดังต่อไปนี้ (1) กรณีที่กองทุนรวมลงทุนหรือมีไว้ซึ่งคาร์บอนเครดิต สัญญาซื้อขายล่วงหน้าที่มีตัวแปรอ้างอิงเป็นคาร์บอนเครดิต และสัญญาซื้อขายคาร์บอนเครดิตที่มีคู่สัญญาเป็นบริษัทที่ดําเนินโครงการลดการปล่อยก๊าซเรือนกระจก ให้ใช้ราคาอ้างอิงที่เป็นที่ยอมรับโดยทั่วไปและมีการประกาศอย่างแพร่หลาย (2) กรณีที่กองทุนรวมลงทุนหรือมีไว้ซึ่งหลักทรัพย์หรือตราสารที่มีผู้ออกหรือผู้สั่งจ่ายเป็นบริษัทที่ดําเนินโครงการลดการปล่อยก๊าซเรือนกระจก หรือทรัพย์สินอื่น ให้ใช้ราคาตามประกาศสมาคมว่าด้วยหลักเกณฑ์และวิธีการกําหนดมูลค่ายุติธรรมของเงินลงทุนเพื่อใช้ในการคํานวณมูลค่าทรัพย์สินของกองทุนรวมโดยอนุโลมข้อ ๔๓ ในกรณีของกองคาร์บอนทั่วไป ให้บริษัทจัดการกองทุนรวมคํานวณและเปิดเผยมูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุน ตามกําหนดเวลาดังต่อไปนี้ (1) คํานวณมูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุนของวันดังต่อไปนี้ และเปิดเผยมูลค่าดังกล่าวภายในวันทําการถัดไป (ก) วันทําการขายหรือรับซื้อคืนหน่วยลงทุน (ข) วันปิดสมุดทะเบียนผู้ถือหน่วยลงทุนเพื่อการจ่ายเงินปันผล (ค) วันทําการก่อนวันขายหน่วยลงทุนเพื่อการเพิ่มเงินทุนจดทะเบียน (ง) วันปิดสมุดทะเบียนผู้ถือหน่วยลงทุนเพื่อการลดเงินทุนจดทะเบียน (2) คํานวณมูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุน ณ วันสิ้นรอบปีบัญชีของกองทุนรวม และเปิดเผยมูลค่าดังกล่าวพร้อมการจัดส่งรายงานประจําปีของกองทุนรวม มูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุนที่เปิดเผยตามวรรคหนึ่งต้องได้รับการรับรองจากผู้ดูแลผลประโยชน์แล้วข้อ ๔๔ ให้บริษัทจัดการกองทุนรวมจัดทําและส่งรายงานประจําปีของกองทุนรวมให้ผู้ถือหน่วยลงทุนและสํานักงานภายในสี่เดือนนับแต่วันสิ้นสุดรอบระยะเวลาบัญชีประจําปีของกองทุนรวม รายงานประจําปีตามวรรคหนึ่ง ต้องมีข้อมูลของกองทุนรวมตามที่กําหนดในประกาศนี้ และตามหลักเกณฑ์เกี่ยวกับการจัดทํารายงานรอบระยะเวลาบัญชีประจําปีของกองทุนรวมในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 โดยอนุโลม ข้อ ๔๕ การจัดทํางบการเงินของกองทุนรวม ต้องเป็นไปตามหลักเกณฑ์ดังต่อไปนี้ (1) จัดทําตามมาตรฐานการบัญชีที่สภาวิชาชีพบัญชีกําหนดสําหรับการทําธุรกรรมในแต่ละลักษณะ (2) ผ่านการตรวจสอบจากผู้สอบบัญชีที่อยู่ในบัญชีที่สํานักงานให้ความเห็นชอบ ข้อ ๔๖ ในกรณีที่กองทุนรวมลงทุนในทรัพย์สินหลักที่มีผู้ออก ผู้สั่งจ่าย หรือคู่สัญญาเป็นบริษัทที่ดําเนินโครงการลดการปล่อยก๊าซเรือนกระจก หากโครงการหรือกิจกรรมที่จะทําให้บริษัทนั้นได้รับคาร์บอนเครดิตยังไม่ได้รับการรับรองจากหน่วยงานที่เกี่ยวข้อง หรือได้รับการรับรองแล้วแต่ยังไม่ได้รับคาร์บอนเครดิต ให้บริษัทจัดการจัดทํารายงานความคืบหน้าของโครงการหรือกิจกรรมดังกล่าว และจัดส่งรายงานดังกล่าวให้ผู้ถือหน่วยลงทุนและสํานักงานพร้อมกับรายงานประจําปีของกองทุนรวม รายงานความคืบหน้าตามวรรคหนึ่ง ต้องมีข้อมูลอย่างน้อยดังต่อไปนี้ (1) ข้อมูลเปรียบเทียบความคืบหน้าของโครงการหรือกิจกรรมกับแผนงานของโครงการหรือกิจกรรม (2) ในกรณีที่ความคืบหน้าของโครงการหรือกิจกรรมไม่เป็นไปตามแผนงาน ให้ระบุแนวทางแก้ไขและผลกระทบที่กองทุนรวมได้รับหรืออาจได้รับไว้ด้วยข้อ ๔๗ เมื่อปรากฏเหตุการณ์หรือการเปลี่ยนแปลงใด ๆ อันอาจมีผลกระทบต่อมูลค่าของทรัพย์สินที่กองทุนรวมลงทุนหรือมีไว้อย่างมีนัยสําคัญ หรือตามที่สํานักงานประกาศกําหนด ให้บริษัทจัดการกองทุนรวมรายงานเหตุการณ์หรือการเปลี่ยนแปลงดังกล่าวพร้อมด้วยเหตุผลต่อสํานักงานโดยไม่ชักช้าข้อ ๔๘ บริษัทจัดการกองทุนรวมต้องจัดให้มีบุคลากรที่ได้รับความเห็นชอบจากสํานักงานเพื่อทําหน้าที่ดังต่อไปนี้ (1) ผู้จัดการกองทุนรวมเพื่อทําหน้าที่ตัดสินใจลงทุนหรือจําหน่ายไปซึ่งทรัพย์สินของกองทุนรวม (2) ผู้ติดต่อกับผู้ลงทุนเพื่อทําหน้าที่ขายหน่วยลงทุนหรือให้คําแนะนําแก่ผู้ลงทุนข้อ ๔๙ บริษัทจัดการกองทุนรวมต้องกํากับดูแลและตรวจสอบให้บุคลากรของตนปฏิบัติงานตามกฎหมายว่าด้วยหลักทรัพย์และตลาดหลักทรัพย์ และหลักเกณฑ์ที่ออกตามกฎหมายดังกล่าว รวมทั้งมาตรฐานการปฏิบัติงานที่สมาคมกําหนดโดยได้รับความเห็นชอบจากสํานักงานข้อ ๕๐ บริษัทจัดการกองทุนรวมอาจมอบหมายให้ผู้อื่นบริหารจัดการกองทุนรวมในส่วนที่เกี่ยวกับการลงทุนในทรัพย์สินอื่นเพื่อกองทุนรวมและการปฏิบัติการด้านงานสนับสนุนได้ โดยต้องดําเนินการให้เป็นไปตามหลักเกณฑ์ดังต่อไปนี้ (1) คัดเลือกบุคคลที่เหมาะสมที่จะดําเนินการตามที่ได้รับมอบหมายด้วยความรอบคอบและระมัดระวัง โดยผู้ได้รับมอบหมายต้องเป็นบุคคลที่สามารถประกอบธุรกิจหลักทรัพย์ประเภทการจัดการกองทุนส่วนบุคคล หรือธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า แล้วแต่กรณี และหากเป็นการจัดการลงทุนในต่างประเทศ บุคคลที่ได้รับมอบหมายต้องเป็นบุคคลที่ได้รับอนุญาตให้ประกอบธุรกิจประเภทดังกล่าวจากหน่วยงานกํากับดูแลด้านหลักทรัพย์และตลาดหลักทรัพย์ที่เป็นสมาชิกของ International Organization of Securities Commissions (IOSCO) ที่ได้รับการยอมรับจากสํานักงาน (2) กํากับและตรวจสอบการดําเนินการของผู้รับมอบหมายอย่างเพียงพอ เพื่อให้เป็นไปตามกฎหมายว่าด้วยหลักทรัพย์และตลาดหลักทรัพย์ และหลักเกณฑ์ที่เกี่ยวข้อง รวมทั้งมาตรฐานการปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงานประกาศกําหนด หรือที่สมาคมกําหนดโดยได้รับความเห็นชอบจากสํานักงานข้อ ๕๑ บริษัทจัดการกองทุนรวมต้องอํานวยความสะดวกแก่ผู้ดูแลผลประโยชน์หรือบุคคลที่ได้รับมอบหมายจากผู้ดูแลผลประโยชน์ เพื่อให้บุคคลดังกล่าวสามารถปฏิบัติหน้าที่ของตนในส่วนที่เกี่ยวกับกองทุนรวมได้อย่างมีประสิทธิภาพข้อ ๕๒ เมื่อเกิดกรณีตามข้อ 24 หรือกรณีอื่นใดที่อาจทําให้ต้องเลิกกองทุนรวมให้บริษัทจัดการกองทุนรวมรายงานต่อสํานักงาน และผู้ดูแลผลประโยชน์โดยไม่ชักช้าข้อ ๕๓ การเลิกกองทุนรวมเพราะเหตุครบกําหนดอายุของโครงการหรือเพราะเหตุอื่นที่ทราบกําหนดการเลิกกองทุนรวมล่วงหน้า ให้บริษัทจัดการกองทุนรวมดําเนินการดังต่อไปนี้ (1) แจ้งเป็นหนังสือ ให้สํานักงานและผู้ดูแลผลประโยชน์ทราบเป็นหนังสือก่อนวันเลิกกองทุนรวมเป็นเวลาไม่น้อยกว่าห้าวันทําการ (2) ดําเนินการด้วยวิธีการใด ๆ เพื่อให้ผู้ลงทุนทราบเรื่องดังกล่าวก่อนวันเลิกกองทุนรวมเป็นเวลาไม่น้อยกว่าห้าวันทําการ เช่น ประกาศในหนังสือพิมพ์รายวันแห่งท้องถิ่น เป็นต้นอื่นๆ ๓ อํานาจสั่งการของสํานักงานเกี่ยวกับการดําเนินงานของ บริษัทจัดการกองทุนรวมหรือกองทุนรวม\_\_\_\_\_\_\_\_\_\_\_\_\_\_\_ข้อ ๕๔ เพื่อให้การบริหารจัดการกองทุนรวมเป็นไปตามนโยบายหรือหลักเกณฑ์ในการกํากับดูแลที่มีผลใช้บังคับในขณะนั้น หรือเพื่อประโยชน์ในการคุ้มครองผู้ลงทุน ในกรณีที่ปรากฏข้อเท็จจริงอย่างใดอย่างหนึ่งดังต่อไปนี้ ให้สํานักงานมีอํานาจสั่งการให้บริษัทจัดการกองทุนรวมกระทําการหรืองดเว้นกระทําการตามที่สํานักงานเห็นสมควรภายในระยะเวลาที่กําหนด (1) ข้อเท็จจริงตามข้อ 27(1) (2) (3) หรือ (4) (2) การดําเนินการของกองทุนรวมไม่สอดคล้องกับโครงการจัดการกองทุนรวมที่ได้รับอนุมัติจากสํานักงาน อํานาจสั่งการตามวรรคหนึ่งให้รวมถึงการสั่งการในเรื่องดังต่อไปนี้ (1) ชี้แจงหรือเปิดเผยข้อมูลเพิ่มเติม (2) แก้ไขลักษณะของกองทุนรวมให้ถูกต้อง (3) ระงับการเสนอขายหน่วยลงทุนเพิ่มเติมไว้ก่อนจนกว่าจะได้ชี้แจงหรือแก้ไขให้ถูกต้องข้อ ๕๕ ให้สํานักงานมีอํานาจประกาศกําหนดประเภทหรือลักษณะของค่าใช้จ่ายที่บริษัทจัดการกองทุนรวมไม่สามารถจ่ายจากเงินของกองทุนรวมได้ข้อ ๕๖ ให้สํานักงานมีอํานาจผ่อนผันการปฏิบัติของบริษัทจัดการกองทุนรวมตามข้อกําหนดในเรื่องดังต่อไปนี้ได้ เมื่อบริษัทจัดการกองทุนรวมสามารถแสดงได้ว่าเป็นกรณีที่มีเหตุจําเป็นและสมควร (1) การดํารงมูลค่าการลงทุนของกองทุนรวมตามที่กําหนดในข้อ 16 (2) การเลิกกองทุนรวมเพราะเหตุที่มีจํานวนผู้ถือหน่วยลงทุนน้อยกว่าสิบรายตามข้อ 24(1)ผู้มีอํานาจลงนาม - ประกาศ ณ วันที่ 31 สิงหาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน